GPSC ดีดแรง 4% โบรกเชียร์ “ซื้อ” เป้า 85 บ. ลุ้นคว้า “โซลาร์เวียดนาม” 600MW
GPSC ดีดแรง 4% โบรกเชียร์ “ซื้อ” เป้า 85 บ. ลุ้นคว้า “โซลาร์เวียดนาม” 600MW
4 ม.ค. 2564

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 11.13 น. อยู่ที่ระดับ 76.75 บาท บวก 3 บาท หรือ 4.07% สูงสุดที่ระดับ 77.75 บาท ต่ำสุดที่ระดับ 72.50 บาท ด้วยมูลค่าการซื้อขาย 2.27 พันล้านบาท

 
ด้าน บล.เคทีบี (ประเทศไทย) ระบุในบทวิเคราะห์ว่า จากกรณี PTTEP ได้รับอนุมัติสิทธิการพัฒนาโครงการผลิตไฟฟ้าจากก๊าซธรรมชาติในเมียนมาร์ PTTEP ทำให้ประเมินโครงการดังกล่าวทางกลุ่ม PTT จะจัดสรรงานให้ตรงกับการดำเนินธุรกิจหลักของบริษัทในเครือ ซึ่งทำให้คาดว่า GPSC จะได้งานในส่วนของการพัฒนาโครงการโรงไฟฟ้าขนาด 600MW ในโครงการดังกล่าว (ทั้งนี้สอดคล้องกับข้อมูลที่ผู้บริหารได้แจ้งในช่วงปี 2563 ที่ผ่านมาถึงการมีโอกาสเข้าไปพัฒนาโครงการโรงไฟฟ้าขนาดใหญ่ร่วมกับกลุ่ม PTT ในประเทศเมียนมาร์)
โดยหากอิงอัตราผลตอบแทน (EIRR) ที่ราว 12% สัดส่วน D/E ที่ 3:1 และ cost per MW ที่ราว 30 ล้านบาท (GPSC ถือ 60%) คาดสร้างมูลค่าเพิ่มให้กับหุ้น GPSC อีกราว 3.85 บาท/หุ้น ทั้งนี้เบื้องต้นยังคงคำแนะนำ “ซื้อ” ราคาเป้าหมายที่ 85.00 บาท